Εμπλουτισμός λεξιλογίου

Θεωρία

**α)** Καταργούμε από το λεξιλόγιό μας τα φθαρμένα επίθετα: **καλός, κακός, σωστός** και το ουσιαστικό **λάθος** που χρησιμοποιείται σαν επίθετο.

**β)** Προσπαθούμε να αποφύγουμε τη συχνή χρήση των απλών ρημάτων:

**είμαι, έχω, υπάρχω, δίνω, παίρνω, κάνω** και τα αντικαθιστούμε με παράγωγά τους ή με άλλα ρήματα.

**γ)** Αποφεύγουμε το σχήμα: **μη+επίθετο, μη+ουσιαστικό** και αντικαθιστούμε το όνομα με το αντίθετό του.

Παραδείγματα

**α)** Ο μοναχικός άνθρωπος της σύγχρονης πόλης ~~δίνει~~ το εισόδημά του για την κάλυψη των αναγκών του. (σπαταλά, διαθέτει)

**β)** Οι ~~κακές~~ σχέσεις στην οικογένεια δυσχεραίνουν τη ~~σωστή~~ ανάπτυξη των παιδιών. (προβληματικές, ψυχρές, τυπικές // επιτυχή, απρόσκοπτη, υπεύθυνη)

**γ)** Οι ~~μη υγιείς~~ σχέσεις επιβαρύνουν το κλίμα. (νοσηρές, ψυχρές, συμβατικές)

1. Να **αντικαταστήσετε τις υπογραμμισμένες λέξεις** με άλλες ακριβέστερες:

* με τις **σωστές** τροφές =
* «**Κακοί οιωνοί**» για τη ναυτιλία =
* **λάθος** πρόσωπο =
* **Κακοί** γονείς =
* αποφάσεις **σωστές** =
* **λάθος** ιδέες =
* **έχω** φιλοδοξίες =
* **κακοί** νόμοι =
* **έχει** ηθικές αρχές =
* Για όλα **φταίνε** οι=
* **μη επικίνδυνος** =
* **μη σωστή** εκπαίδευση =
* **κακοί** οδηγοί =
* **σωστές** λέξεις =

1. Να **διορθώσετε τις υπογραμμισμένες λέξεις** επιλέγοντας πιο εύστοχες.

**α)** ο σχεδιασμός του υπουργείου κινείται σε **λάθος** κατεύθυνση.

**β)** **υπάρχουν** αντιξοότητες.

**γ)** **δίνει** όλες του τις δυνάμεις.

**δ)** **πήρε** τις σωστές πρωτοβουλίες.

**ε)** η **λάθος** κατανόηση τον οδήγησε σε **κακές** επιλογές.

**στ)** οι **κακοί** φίλοι σε οδηγούν σε **λάθος** κατεύθυνση.

**ζ)** **έκανε** πολλές προσπάθειες, αλλά αυτές δεν **έδωσαν** αποτελέσματα.

**η)** ο **καλός** οδηγός γλιτώνει τους κινδύνους.

**θ)** οι **κακοί** δάσκαλοι **κάνουν κακό** στους **σωστούς** μαθητές και όχι μόνο.

**ι)** Όλοι οι **μη ικανοί** για στράτευση να φέρουν τα **σωστά χαρτιά**, για να απαλλαγούν από τη θητεία.

**ια)** Η **μη ειλικρινής** στάση γεννά **μη γερές** σχέσεις.